אם אתם חוששים כי נגרמו לכם או ליקירכם נזקי גוף בגין רשלנות רפואית, יש לפנות לעורך דין בשלב מוקדם ככל הניתן. יש להביא לעורך הדין את כל החומר הרפואי שיש ברשותכם, במהירות האפשרית, וזאת על מנת למנוע מצב בו המוסד הרפואי משנה את המסמכים שיש ברשותו. למשל: חוות דעת רפואיות, צילומים, סיכומי אשפוז, מרשמי תרופות וכדומה. עו"ד רשלנות רפואית יעיין ביסודיות בתיעוד הרפואי ואף יבקש מהמוסדות הרפואיים הרלוונטיים את כל החומר הרפואי. לאחר קבלת החומר ולמידתו, יועבר החומר למומחה רפואי בתחום הרלוונטי לטיפול הרפואי הרשלני. למשל כאשר נגרם נזק עקב רשלנות בעת ניהול לידה, החומר הרפואי יועבר למומחה למיילדות ולגניקולוגיה.